钦定古今图书集成/理学汇编/字学典/第157卷 > 《古瓦砚赋》唐·吴融
## 钦定古今图书集成/理学汇编/字学典/第157卷 > 《古瓦砚赋》唐·吴融

勿谓乎“柔而无刚，土埏而为瓦；勿谓乎废而不用，瓦断而为砚。”藏器蠖屈，逢时豹变。陶甄已往，含古色之
几年。磨莹俄新，贮秋光之一片。厥初在冶成象毁方。
效姿论，坚等甓。斗缥胜瓷，人莫我知。是冬穴夏巢之
日；形为才役，乃上栋下宇之时。扶同杞梓，回避茅茨。
若乃台号姑苏，殿称枍栺。楼标十二之耸，阁起三重
之丽。莫不瓴甋凝辉，鸳鸯叠势。缝密如锁，行疏若缀。
衔来而月影重重，漏出而炉香细细。觚棱金爵，竞托
岧峣；玉女仙人，争来睥睨。陵谷难定，松薪。忽焉，朝歌
有已秀之麦，咸阳有不灭之烟。是则纵横旧址，散乱
荒阡。风飘早落，雨滴仍穿。藏弥迤之春芜；耕牛脚下，
照青荧之鬼火。战骨堆边，谁能识处；亦莫知年。何斯
邂逅，见宠雕镌。资乎有作，备我沈研。磬在水以羞浮，
钟因霜而谢响。玉滴一堕，松烟四上。山鸡误舞，澄明
之石镜当头；织女疑来，清浅之银河在掌。异哉！昔之
藏歌盖舞，蔽日干霄。繁华几代，零落一朝。委地而合
随尘土，依人而却伍琼瑶。天禄石渠，和铅即石；风台
雪苑，落笔争邀。依依旧物，历历前朝。沈家令、坐上回
看，能无泪下。《江中书》。归来偶见，得不魂销。有以见、古
今推移，牢笼渺漫。成败皆分，短长一贯。何树春秋各
千年，何花开落惟一旦。星陨地以为石，尽灭光辉。鸡
升天而上仙，别生羽翰。异类犹然，浮生莫算。